北邙古墓
作者：宋之問
朝代：唐

paragraphs: 君不見邙山苑外上宮墳，相接纍纍縈蔓草。
宮亭遠識南宮樹，逶迤輾作南宮道。
一朝形影化窮塵，昔時玉貌與朱唇。
錦衾香覆青樓月，羅衣嬌弄紫臺雲。
越娃楚艷君不見，趙舞燕歌愁殺人。
遊鼙倐掩寂無晤，蛾眉何事須相妬。
九重見日閉鴛鴦，三泉今夕開狐兔。
駐馬倚車望洛陽，御橋天闕遙相當。
佳人死別無歸日，可憐行路盡沾衣。
（同前第二一八八頁）。